**Д О К Л А Д**

ЗА ИЗВЪРШЕНА КОМПЛЕКСНА ПРОВЕРКА

НА „ДИМИТЪР МАДЖАРОВ- 2“ ЕООД ГР. ПЛОВДИВ

На основание Заповед № РД- 133 от 10.06.2016 год. на Директора на РИОСВ – Пловдив на 28.06.2016 год. беше извършена проверка на обект „Предприятие за месопреработка“ с местонахождение гр. Пловдив, бул. „Васил Априлов“ № 180, собственост на „Димитър Маджаров – 2“ ЕООД – гр. Пловдив. Комплексната проверка от експерти на РИОСВ – Пловдив е по компоненти и фактори на въздействие, както следва – въздух, екологична отговорност, отпадъци и отпадъчни води, съгласно утвърден от Министъра на околната среда и водите „План за контролната дейност на РИОСВ – Пловдив за 2016 год.

**І. Цел на проверката:**

Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закона за управление на отпадъците, Закона за водите, Закона за чистотата на атмосферния въздух, Закона за отговорността за предотвратяване и отстраняване на екологични щети и подзаконовите нормативни актове по прилагането им.

**ІІ. Проверени инсталации и дейности:**

1. Месопреработвателно предприятие;
2. Локални пречиствателни съоръжения;
3. Топлоенергийни съоръжения;
4. Хладилни инсталации;
5. Участъци и съдове за съхранение на генерираните от дейността отпадъци;
6. Проверка по документи

**ІІІ. Констатации от проверката по компоненти и фактори:**

**Фактор „ОТПАДЪЦИ“**

Дейността на дружеството е производство на месни продукти.

За формираните от дейността отпадъци, дружеството има работни листове за класификация на отпадъците, утвърдени от Директора на РИОСВ – Пловдив с писма № № 289/10.11.2011 г.; УО-1576/05.01.2012 и УО-1045 от 20.06.2014 год..

Представиха се заверени от директора на РИОСВ – Пловдив отчетни книги и се води отчетност на формираните от дейността отпадъци, съгласно чл. 48, ал. 1 от ЗУО. С писмо техен Изх. № 2884 от 21.01.2015 год. са внесени в ИАОС – София отчетни карти, съгласно изискванията на Наредба № 1 от 04.06.2014 год. За реда и образците, по които се предоставя информация за дейностите по отпадъците, както и реда за водене на публични регистри. Генерираните отпадъци се предават за по-нататъшно третиране, въз основа на писмени договори на фирми притежаващи документи по чл. 35 от ЗУО.

За изпълнение на задълженията за пусканите на пазара опаковани продукти, дружеството участва в колективна система чрез сключен договор с организация по оползотворяване на отпадъците от опаковки „Екобулпак“ АД гр. София. Представиха се вътрешно-фирмена спецификация, месечна справка-декларация и първични счетоводни документи, удостоверяващи заплащането на дължимите продуктови такси, съгласно Наредбата за определяне на реда и размера за заплащане на продуктови такси за продукти, след употребата на които се образуват масово разпространени отпадъци.

При извършеният обход на площадката се установи следното:

Създадена е организация за разделно събиране и временно съхранение на формирани от дейността отпадъци, съгласно техния вид, състав и характерни свойства. Опасните отпадъци е съхраняват в затворено помещение с ограничен достъп при спазване на нормативните изисквания.

**Компонент „ВОДИ“**

На обекта се формират битово-фекални и производствени отпадъчни води, които се заустват в канализационната мрежа на гр. Пловдив, съгласно Договор № 28624 от 17.12.2014 год. с „В и К“ ЕООД, гр. Пловдив. Формираните производствени води се пречистват в 4 броя мазниноуловители. Представиха се 2 броя протоколи от изпитване на заустваните отпадъчни води № 830-ОВ/09.11.2015 г. и № 402-ОВ/19.09.2014 год.

**Компонент „Въздух“**

В обекта се експлоатират топлоенергийни съоръжения - неподвижни източници на емисии на вредни вещества в атмосферния въздух – 3 броя, съответно ПКМ 2,5 с № 3, F3, K3 работещи на природен газ, водогреен котел ВК №2, F2, K3, парогенератор ПК №1, F1, K1. От страна на РИОСВ – Пловдив са утвърдени пробоотборни точки на трите изпускащи устройства. От страна на оператора се провеждат собствени периодични измервания по реда на глава пета от Наредба № 6/99 г. /ДВ бр. 31 от 1999 г./. Резултатите се представят пред РИОСВ – Пловдив с доклад по чл. 39, ал.2 от същата наредба. Всички измервани показатели са в съответствие с НДЕ, определени в Приложение № 7, към чл. 21 от Наредба № 1 от 2005 год. /ДВ бр. 64 от 2005 г./.

В обекта се експлоатират съоръжения работещи с ФПГ и ОРВ – 30 бр., за които се водят досиета, съгласно разпоредбите на Наредбата за установяване на мерките на Регламент (ЕО) 1005/2009 относно веществата, които разрушават озоновия свой (ОРВ) и Наредбата за установяване на мерките по прилагане на Регламент 842/2006 г., отменен с Регламент (EС) 517/2014 г. Извършват се проверки за херметичност с честота в зависимост от количеството на фреона в тях. През 2015 и 2016 год. е извършен демонтаж на 5 броя системи работещи с R22 и на монтирани 2 броя нови работещи с R404а в количество 7 кг. и 47 кг. Представена е документация за изведените от експлоатация съоръжения. В срок до 15 февруари на текущата година се представи отчет за предходната година във формата на Приложение № 6 към двете Наредби за прилагане на Регламентите /ЕО/ 1005/2009 и /ЕО /842/2006 г..

**Фактор „Екологична отговорност“**

При проверката е представенаОценка за възможните случаи на непосредствена заплаха за екологични щети и на случаи на причинени екологични**,** изготвена на 20.11.2011 г.. В оценката всички предвидени мерки за ликвидиране на възможните екологични щети са остойностени. Дружеството е включено в публичния регистър на операторите по Приложение № 1 от ЗОПОЕЩ.

**IV. Предписания, срокове за изпълнение, отговорници**

При извършаната проверка не са давани предписания

**V. Съответствия, последващ контрол**

*На обекта не са констатирани несъответствия с изискванията на екологичното законодателство.*

**ДОЦ. СТЕФАН ШИЛЕВ**

*Директор на РИОСВ - Пловдив*